བོད་ཀྱི་ཁྱིམ་སྲོལ་གྱི་ནང་དོན་ལ་ཁྱབ་རྒྱ་ཆེ་བའི་མང་ཚོགས་ཀྱི་རང་བཞིན་དང་ལྡན།དེ་ནི་བོད་ཀྱི་ཁྱིམ་སྲོལ་རིག་གནས་རྒྱ་ཁྱབ་ཅན་དང་དམངས་ཁྲོད་ཅན་དུ་འགྱུར་ཐུབ་པའི་རྒྱུ་མཚན་ཡང་ཡིན།ཁྱིམ་སྲོལ་འཛུགས་སྐྲུན་བྱེད་པའི་རྒྱབ་རྟེན་ནི་རྒྱ་ཆེའི་མི་དམངས་མང་ཚོགས་ཡིན་ལ།དེའི་ཁ་གཏད་ཡུལ་ཡང་བོད་ཁུལ་གྱི་རྒྱ་ཆེའི་མི་དམངས་མང་ཚོགས་ཡིན།ལེགས་བཤད་དང་མགུར་གླུ།གཏམ་དཔེ།ཟློས་གར་སོགས་ཀྱི་རྣམ་པའི་ཐོག་གནས་པའི་ཁྱིམ་སྲོལ་བསླབ་བྱ་ནི་རྒྱ་ཆེའི་མི་དམངས་མང་ཚོགས་ཀྱི་བློ་གྲོས་ཀྱི་རྩལ་ལས་ཐོན་པ་ཡིན་པས།ངེས་པར་མི་དམངས་མང་ཚོགས་ཀྱི་སྤྱི་ཚོགས་ཐོན་སྐྱེད་དང་འཚོ་བའི་དགོས་མཁོ་བསྐང་ཐུབ་དགོས་ལ།མང་ཚོགས་ལ་ཕྱོགས་པ་དང་མང་ཚོགས་ལ་ཞབས་ཞུ་བསྒྲུབ་པ་ནི་ད་གཟོད་ཁྱིམ་སྲོལ་འཛུགས་སྐྲུན་གྱི་དགོས་པ་དང་རིན་ཐང་ཡིན།ཁྱིམ་སྲོལ་རིག་གནས་འཛུགས་སྐྲུན་བྱས་པ་ལས་མི་རྣམས་ཀྱི་བདེན་རྫུན་དང་མཛེས་བཙོགདགེ་སྡིག་སོགས་ཀྱི་རིན་ཐང་དཔྱད་འཇོག་ཚད་གཞི་ཆགས་པར་བྱེད་ཐུབ་པ་དང་།དེ་ནས་སྤྱི་ཚོགས་ཀྱི་རྣམ་པ་ཡག་པོ་ཆགས་པར་བྱེད་པའི་མཐའ་མཇུག་གི་དམིགས་ཡུལ་དེ་འགྲུབ་པར་ཡང་གྲོགས་སུ་འགྲོ་བ་ཡིན།